इसलिए मैं ने बीजिंग के नीति-सलाहकारों से भी कहा कि सरकारों को जो करना है, करें, मगर जब तक दोनों मुल्क़ों के देशवासियों को एक-दूसरे से मिलने-जुलने की अधिकतम सहूलियत नहीं मिलेगी, मन की दरारें नहीं पटेंगी। सो, चीन के नेतृत्व को यह तय करना होगा कि भारत से संबंधों को ले कर आख़िर वह सचमुच चाहता क्या है? संबंध सुधारना चाहता है तो कुछ करता क्यों नहीं? अपने निजी-सिंहासन के पाए मज़बूत रखने के लिए किसी देश को हौआ बना कर पेश करने की बाज़ीगरी कोई भी करे, ग़लत है। और, जो ग़लत है, सो, ग़लत है। (लेखक न्यूज़-व्यूज़ इंडिया के संपादक और कांग्रेस पार्टी के राष्ट्रीय पदाधिकारी हैं।)